Cserkészkiállítás Mindszenten
Mindszent lakossága és a városba látogatók számára november hónapban gazdag anyagból összeállított kiállítás mutatja be az 581. sz. Hám János cserkészcsapat megalakulása (1928) és a rendszerváltozást követő újraindulása óta összegyűlt – és féltve megőrzött – különböző emléktárgyait, gazdag fotóanyagát. A kiállítás megszervezése és megalkotása Nagy Mihály cserkésztiszt fáradhatatlan munkásságának köszönhető, aki 9 évesen, farkaskölyökként kapcsolódott a csapathoz, s az újraindulástól 1997-ig mint a csapat parancsnoka tevékenykedett. A kiállítás megrendezésének fő célja a cserkészet iránti érdeklődés és vonzalom felélesztése volt, azzal a reménnyel, hogy – miként a rendszerváltozás után rendezett korábbi kiállítása, úgy a mostani is – újabb ifjakat serkent majd a mozgalomba való belépésre. A kiállítás anyaga egyébként értékes részét képezte a múlt évben Szegeden, Feketü József cserkésztiszt, akkori kerületi ügyvezető elnök által rendezett, országos érdeklődéssel kísért kiállításnak.
A kiállítás a mindszenti Keller Lajos Városi Könyvtárban nem csupán helyet kapott, hanem a Fuchszné Benák Katalin igazgatónő és munkatársai által teremtett szívélyes és bensőséges légkör egy valódi cserkészotthon hangulatát varázsolta a tekintélyes könyvtár (45.000 kötet könyv, 10.000 helytörténeti levéltári anyag, 800 hanglemez, 100 féle folyóirat) és kulturális központ (mozgókönyvtár-, sajtófigyelés-, egyéb informatikai szolgáltatások-, számítógép-használat-, fénymásolás stb.) termeibe.
Az ünnepélyes megnyitásra november 06-án szerdán délután 17 órakor került sor. A szép számban egybegyűltek soraiban a környékbeli cserkészcsapatok képviselői, helybeli öregcserkészek és érdeklődők mellett foglalt helyet Perlaki György rk. plébános úr is, aki a Kerület Szegedről érkezett képviselőit néhány hittanos gyermek kíséretében már a vasútállomáson fogadta, templomait megmutatta, szép kiadványokkal megajándékozta, s a plébánián édesanyja sütötte friss pogácsával is vendégül látta
A kiállítást Dr. Veress László cserkésztiszt, az V. Kerület elnöke nyitotta meg. hangsúlyozva minden olyan törekvés kiemelkedő jelentőségét, amely a cserkészszellemiség, s az ettől elválaszthatatlan erkölcsi értékrend szemléltetésére, hiteles igazolására irányul. A most nyíló kiállítás méltó helyet foglal el ezek sorában. Átadta Nagy Mihály cserkésztisztnek a Kerület elismerő oklevelét. Feketü József cserkésztiszt köszöntő szavak kíséretében nyújtotta át a Kerület könyv- és tárgyajándékait Nagy Mihály cserkésztestvérnek. A könyvtár igazgatónője emlékplakettel és archív fényképsorozattal kedveskedett a meghívott vendégeknek.
A hódmezővásárhelyi városi televízió munkatársai a megnyitóról felvételt készítettek, s Nagy Mihállyal, valamint a kerületi elnökkel rövid interjút is készítettek.
A „Délmagyarország” november 20.-i számában tartalmas – fényképpel is illusztrált cikk jelent meg Szalontai Attila tollából, amely azáltal, hogy tárgyilagosan és kedvező érzelmi hangoltsággal méltatja „Miska bácsi, a még mindig fiatalos öregcserkész” életét és munkásságát, tágabb értelemben is jól szolgálja a cserkészetre vonatkozó kívánatos közvélemény formálásának céljait.
Veress Laci bá’

Imádság a cserkésztörvények megtartásáért 5.
1
Nagyböjti gondolatok
1
Tóbiás és Tünde bemutatkozik
1
Kerületi honlap
2
Cserkészkiállítás Mindszenten
2
2003-as regöstábor
3
3
Megemlékezés a mártírok emléktáblájánál
4
A kommunizmus cserkészáldozatai Baján
4
Regöstábor jelentkezési lap
5
A 7. szőregi cserkésztalálkozó
5
Alapképzés fenőtteknek
6
Éves jelentés, tagdíj
6
Marosi tutajverseny
7

Kedves Cserkésztestvérem!
A Szent Negyven nap az Úr pusztában eltöltött böjtölésének a mintájára jött létre. Eredetileg az előkészületi idő a felnőttek keresztségéhez tartozott. Az ókeresztény korban ezt a szentséget húsvétkor szolgáltatták ki. Később a felnőtt keresztelések megszűnte miatt a hangsúly áthelyeződött a bűnbánattartásra és a böjtre.
Befelé fordulunk, megbánjuk vétkeinket a nagyböjtben. Lemondunk valamiről, ami kedves számunkra. Ezekkel a jelképes áldozatokkal próbálunk megtisztulni, hogy Húsvétkor megfelelő módon ünnepelhessük Krisztus feltámadását. Ezek tényleg csak jelképes áldozatok Krisztuséhoz viszonyítva, aki emberré lett, és vállalta értünk a kínhalált. Ő annyira szeretett minket, hogy fölvitte a keresztre bűneinket. A Szentatya nagyböjtre a következő idézetet javasolja elmélkedéshez „Nagyobb boldogság adni, mint kapni”( ApCsel 20, 35). Mi mit tudunk adni embertársainknak? Krisztus azt kéri, hogy éljünk testvéreinkért, önzetlenül, jutalmat nem várva ajándékozzuk oda magunkat felebarátainknak, és így teljes örömben lesz részünk.
Vegyünk részt minél többen lelkigyakorlaton, és legyen szemünk előtt a cserkészek 10 törvénye! Mindennapjainkban pedig nyilvánuljon meg Krisztus szeretete a többi ember felé!
Kristóf

Imádságok a cserkésztörvények megtartásáért 5.
A cserkész másokkal szemben gyöngéd, magával szemben szigorú
Urunk, Jézus, isteni mesterünk! Arra tanítottál minket, hogy „amit akartok, hogy veletek tegyenek az emberek, ti is tegyétek velük!” (Mt 7,12) Tudva azt, hogy sokat hibázom, szeretném, ha velem szemben megértőek és elnézőek lennének fölötteseim, társaim és beosztottaim. Tégy nagylelkűvé, hogy bizalmat előlegezzek nekik, jóindulatú és tapintatos legyek irántuk. Önmagammal szemben viszont ne legyek engedékeny, hiszen azt mondtad: „A szűk kapun lépjetek be! Mert „szűk a kapu, és keskeny az út, amely az életre vezet.” (Mt 7, 13-14)

A Magyar Cserkészszövetség V. Kerületének hivatalos lapja. Megjelenik aktualitás és igény szerint. Főszerkesztő: Dr. Laurinyecz Mihály Cím: 6723 Szeged, Tátra tér 5. Tel.: 62-483-750 E-mail: laurin@szentgellert.szeged.hu; http://www.cserkesz.hu/otker

Számunk tartalmából

„sodrásban”

V. kerületi cserkészkörlevél—A kerület hivatalos lapja

1. oldal

II. évfolyam 2. szám

Alapképzés? - Cserkészetről? - Felnőtteknek!!!
Felmerült bennem a kérdés, milyen is lesz felnőtt fejjel tanulni? A cserkészetről felnőttként hallottam először és nem is tudtam elképzelni, hogy milyen „csudabogarak” ők. Mi lehet? Hittancsoport fedőneve? Rakoncátlan fiúk „katonai játéka”? Mit csinálnak, hogy élnek, abba azért némi bepillantást kaptam az utóbbi évben, de nagyon sok hiányzó láncszem van még, sok-sok kérdéssel.
Budapestről, Kecskemétről és Szegedről toborzott érdeklődők voltunk együtt.
Az első alkalommal nagyon rendszerezett és alapos ismereteket kaptunk, néhány a témák közül:
-megismertük a cserkészet megalapítójának, -BiPi-nek-, az életét, a cserkészet megalapítását, a sebtében alakult két őrs össze is mérte frissen szerzett tudását egy játékos vetélkedőben.
- A cserkészet alapelvei, sajátos módszerek, a törvények, melyek száma „megszaporodott” és nekünk kellett a helyes sorrendbe állítani a valóságos 10 törvényt.
- Érdekes ön- és egymást jellemző játéknak voltunk részesei.
- Cserkészlelkiség: a személyes Isten hit az alap. A cserkészetben találkoztam egyedül azzal, hogy az ökumenizmusról nem szép beszédeket és rendezvénysorozatot tartanak, hanem élik a mindennapokban, együtt gondolkodnak, dolgoznak, táboroznak.
- Gyakorlati foglalkozásként a Betlehemi Láng fogadását megterveztük és ki-ki készített egy kis gyertyatartót a kapott hurkapálcákból, fonalból.
- Végül a táborozásról tudtunk meg fontos dolgokat, az udvaron a tűzrakás különböző formáiból kaptunk „apró mintákat”. Köszönet érte az őrsöknek.
- Majd a cserkészindulót tanultuk meg és vidám énekszóval ért véget az első nap.
Köszönet Misi Atyának, Jumbonak és Giginek, hogy igazi cserkészies légkört teremtettek!
Várom a következő találkozást!
„Egy alapjaiban képződő felnőtt”

Éves jelentés- Tagdíj- Utazási költség elszámolás
-A Kerületben 27 csapat adta le a mai napig az éves jelentést. A hiányzó 7 csapatét is várjuk! Köszönet a csapatparancsnokoknak!!!
-A tagdíjbefizetés történhet átutalással: Magyar Cserkészszövetség V. Ker. 11735005-20355443 számlaszámra (OTP Szeged), illetve csekken is, amit kérésre küldünk.
Az éves tagdíj összege: 1000Ft/fő.
- Az utazási költséget is KIZÁRÓLAG SZÁMLA ellenében tudjuk kifizetni, nem elég a menetjegy!!!
Jó munkát!
Kureczné Éva
(V. ker. titkár)

2003 - I. Marosi utajverseny—a vági tutajút emlékére
mottó: Vagyok olyan legény, mint Te!
Tudnivalók és jelentkezési feltételek a versenyre
A verseny pontos indulási és érkezési helye:
indulás: Makó – strand érkezés: Szeged – csónakház legkésobb 21,00 óra
A verseny ideje: 2003. augusztus 24-26.
A makói strandra 24-én reggel 08.00 órától lehet megérkezni
25-én a tutajok végso összeállítása
Rajt: 2002. augusztus 26-án reggel 09.00 órakor
Az indulóhelyek sorrendjét a tutaj zsurizési pontszáma adja meg.
27-én az eredeti helyzet visszaállítása
Az út kb. 30 km. Tapasztalataink szerint ezt kb. 10 óra alatt lehet megtenni tutajjal.
Jelentkezési határido: 2003. július 15.
Jelentkezni az alábbi címen lehet kizárólag levélben: Laurinyecz Mihály, 6723 Szeged, Tátra tér 5. Kérjük a borítékra ráírni: TUTAJVERSENY
A jelentkezés módja:
Csak cserkészek jelentkezhetnek 16 év felett.
Minden résztvevonek papíron valamiylen vízijártassági okmánnyal kell rendelkeznie,
melyet a zsuri induláskor ellenoriz.
Felso korhatár nincs.
Jelentkezni orsönként lehet, minimum 5, maximum 7 fovel.
Az orsök lehetnek vegyes, fiú-lány orsök is.
Kérjük jelentkezéskor az orsvezeto megjelölését, illetve minden résztvevo nevét,
címét, csapatszámát.
Kérünk a cspk-tól és szülotol egy írásbeli nyilatkozatot, hogy elengedi a jelölteket.
A jelentkezéskor kérjük elküldeni a tutaj vázlatos tervét is! A tutajnak személyenkén legalább 100 liter felhajtóerot biztosító muanyag ballonnal kell rendelkeznie. Amennyiben ez fémbol van, értelemszeruen növekszik az egy fore eso felhajtóero biztosítása.
A verseny feltételei:
A tutaj mérete: minimum 2mx6m legyen. Merülési mélysége nem haladhatja meg az egy métert. Magassága: legmagasabb pontja a vízszinttol nem lehet 4 m-nél magasabb.
Anyaga fából legyen, a tutaj felszíne teljes területén fával fedett legyen.
A felhajtóerot biztosító flakonok lehetnek muanyagból, vagy egyébbol.
Kötelezo építmények: zászlórúd (zászlóval), tuzrakóhely homokkal bélelve, kilépo híd, egy polc, amire rakodni lehet, két mozgatható, kiemelheto kormánylapát a tutaj elején és végén. Ezeken kívül persze bármit lehet építeni, amit elbír a tutaj, és emeli a szinvonalát:-)
Lehet kötelet, szögeket, ácskapcsot is használni, de természetesen minél inkább természetes anyagokból épül, annál több pontot ér. FIGYELEM! Azért a stabilitás nagyon fontos, lazán összekötözött tutajt nem engedünk útnak!!!
Szintén nem kap útraindulási engedélyt az az ors, amelyik nem rendelkezik a kijelölt felhajtóero-mennyiséggel. Teljes rakománnyal, személyzettel megterhelve a tutaj felszínének a víz szintje fölött legalább 10 cm-re kell lennie.
Minden tagnak rendelkeznie kell egy felsotestre erosítheto biztonsági úszómellénnyel.
Minden orsnek indulásra legyen saját neve és csatakiáltása.
Pontozásnál minden ötlet, az ors egységét, összetartozását, a verseny szellemét, jellegét hangoztató szempontot elonynek veszünk.
A verseny három részbol áll:
1. A tutaj elkészítése, minél szebbé, cserkésziesebbé tétele. Ennek legkésobb 26-án reggel 08.00 órára el kell készülnie, mert a zsuri akkor fog dönteni. A zsuri 3-4 tagból fog állni. Ekkor kerül pontozásra a tutaj kinézete, szerkezete, stabilitása.
2.Gyorsasági verseny. Kinek a hajója éri el hamarabb a célt? Evezni kizárólag az elinduláskor, illetve a Tiszán szabad! A Maroson tilos! (Végülis ez nem evezosverseny, hanem tutajozás.)
Kikötni csak abban az esetben szabad, ha valakinek egészségügyi problémái adódnak, illetve baj esetén.
Az étkezéseket a tutajon kell megoldani. Legalább egy alkalommal meleg ételt kell készíteni, ezt indulás elott be kell jelenteni, a hozzávalókat bemutatni.
3. A tutaj szétszedése, környezetvédelmi szempontból is teljes visszaállítás. Ezt minden orsnek saját magának kell biztosítania.
A versenyhez egy motorcsónakkal egészségügyi és biztonsági hátteret a szervezok biztosítanak.
Mindenkinek jó felkészülést, eredményes tutajozást kívánunk!
Ötletekhez ajánljuk, hogy nézzétek meg a http://www.kontiki.za.org oldalait.

Bemutatkozunk: Tóbiás vagyok a cserkészfiú.
Én pedig Tünde vagyok, a cserkészlány.
Mostantól fogva lehet, hogy találkoztok gyakrabban is velünk itt, a Sodrásban. Hamarosan megismerkedhettek családtagjainkkal, akik szintén cserkészek.
Gyertek velünk a március 15-i ünnepségekre!

Érdemes alkalmanként meglátogatni a kerület internetes bemutatkozó oldalát. Fontos, használható információkat találhatsz ott, mint például a kerületi vezetőség elérhetősége, a kerületi programok, további cserkészlinkek.
Cím:
http://www.cserkesz.hu/otker
Naprakész friss híreket kaphatsz az otker-l levelezési listáról!

A Regös Alapítvány meghirdeti az
2003. június 26-tól július 4-ig megtartandó
XIV. Kárpát-medencei Regös-cserkész tábort.
Táborunkra minden cserkészt szeretettel várunk.
A tábor ideje: 2003. június 26. - július 4.
A tábor helye: ?
Altáborok:
Kiscserkész altábor: végzett 4.o.-tól végzett 6.o.-ig.
Cserkész altábor: végzett 7.o.-tól végzett 9.o.-ig.
Rover : végzett 10.o.-tól
Rover2: Egyetemisták és felett
A tábor programja: Néptánc- és ének tanulás, kézműves foglalkozások (fafaragás, szalma-, csuhé-, gyékény- és vessző munkák, mézeskalács készítés, nemezelés, lószőrékszer készítés, rezezés, gyertyamártás, gyöngyözés, bőrözés, batikolás, hangszerkészítés, agyagozás, papírhajtogatás, spanyolozás, kenyérsütés, hímestojás festés), előadások (hangszeres ill. néprajzi), népszokások (regölés, téltemetés, pünkösdölés, stb.), népi játékok. A résztvevők a tábor végén megkapják az énekek anyagát hangkazettán, valamint egy az énekek szövegét, elméleti ismereteket és információkat tartalmazó füzetet.
Részvételi díj: Még szervezés alatt kb. 13 000 Ft (Természetesen ez lejjebb mehet)
Jelentkezési határidő: Április 5. (Határidő utáni jelentkezéseket, csak magasabb tábor díj ellenében fogadunk el! Amennyiben az altáborok létszáma betellik a jelentkezési határidő elött, akkor a jelentkezések bezárásának jogát fenntartjuk!)
Jelentkezési cím: Virág Zsolt, Táborparancsnok, 1125 Bp., Diósárok 59/b.
Információ a fenti címen, ill.: Email: vizso@cserkesz.hu, Tel.: 201-06-27, 06 30/510-0315
A jelentkezés regisztrációja után – április 5.-e után – csekket küldünk, amin a tábordíj előlegét (7000,- Forint) május 5-éig kell befizetni. Az előleg visszatérítése június 1-ei írásos visszajelzésig lehetséges.
Az egyes altáborokba – a jelentkezések mértékében – 60-90 főt fogadunk. Ennél nagyobb jelentkezés esetén a jelentkezések sorrendjét vesszük figyelembe.
Egy jelentkezési lapon csak egy cserkész adatai tüntethetőek föl.
Kérjük a jelentkezési lapot minden cserkészre vonatkozóan, olvashatóan, részletesen kitölteni.
Virág Zsolt (Vizsó)
Táborparancsnok
*: 1125 Budapest, Diósárok 59/b.
(: 1/201-06-27 , 06 / 30-510-0315
E-mail: vizso@cserkesz.hu
Jelentkezési lap az 5. oldalon.

A hetedik szőregi cserkésztalálkozó
Először 1996. május 23-án jöttek össze a szőregi 585. sz. Báró Tallián Béla, 1945-től Kálmány Lajos cserkészcsapat egykori tagjai a Tömörkény István Művelődési Házban. Még Kanadából is hazajött Bodó Ferkó, s videóra vette a találkozó résztvevőit. Köztük több olyat, akitől időközben már örökre el kellett búcsúznunk.
Azóta évente, a hajdani katalini cserkészbál emlékére mindig a szőregi búcsú napja körül összejövünk. Bár az öregcserkészek fogyatkoznak, a találkozón egyre többen vagyunk. Egyrészt hozzátartozók, másrészt az ifjabb nemzedék cserkészei. 1999 óta a szegedi 552. sz. Petneházy Dávid cserkészcsapat küldöttsége, dr. Veress László c. egyetemi tanárnak, az V. cserkészkerület mostani elnökének vezetésével, az idén pedig, november 23-án, először a most szerveződő szőregi cserkészcsapat jövendő tagjai. Ők már a nyáron Szarvas Eszter vezetésével Mártélyon táboroztak, s reménykedünk, hogy az általános iskola igazgatójának, Dobos Jánosnak támogatásával hamarosan forma szerint is újjászülethet a szőregi cserkészcsapat.
A művelődési ház vezetője, Makó Mária most is süteménnyel, teával vendégelte meg a jelenlevőket. E beszámoló írója, a szőregi csapat egykori parancsnokhelyettese megnyitójába a modern technika segítségével beiktatta a csapat utolsó parancsnokának, az 1919. november 14-én született Almási Mihálynak születésnapi köszöntését: zsebtelefonon („mobiltelefonon”) közvetítette számára a cserkészindulót. Velünk énekelte – volt meghatott válasza.
A programot, mint évek óta, Veress László irányította. Unokája, Sós Tünde Szabolcska Mihály Hegyi beszéd és Füle Lajos Futás című verseivel keretezte műsort. A szőregi kiscserkészek eddigi munkájáról patrónájuk, dr. Kiss Istvánné ny. gimnáziumi tanár, az V. kerület eredményeiről és terveiről Veress László, a Petneházyak nyári táboráról parancsnokuk, Szilágyi József számolt be. Veress László vezényletével kedves cserkészdalainkat elevenítettük föl, s ugyancsak az ő sokoldalú tudásának köszönhettük, hogy meghallgathattuk Sinding Poem és Dvořak Humoresque című zongoradarabjait.
A hangulatos találkozót a régi tábortüzekre emlékeztetve a Szellő zúg távol... éneklésével, kéz a kézben fejeztük be.
Dr. Péter László
ny. egyetemi tanár
cserkészrajtiszt

Jelentkezési lap
Regös tábor
2002. június 26. - július 4.,
Név:
Cím: Irsz.:_ _ _ _
Szül. idő: _ _ _ _év _____________________ hónap _ _ nap Telefon:_ _/_ _ _ _ _ _ _
Csapat neve: Csapatszám:
Csapat címe: Irsz.: _ _ _ _
Iskola típusa: Iskolai osztály:
Altábor (kérjük húzd alá!): Kicserkész Cserkész Rover
Csak a Rover altáborba jelentkezettek töltik ki:
öv. képesítésem: van/nincs st. képesítésem: van/nincs
megszerzés helye, ideje: megszerzés helye, ideje:
Csapatbani vezetői megbízatás: őv. st. egyéb, éspedig:
Eddigi regös tevékenység: Regös tábor, év:
SZER (Szigetszentmiklósi Regös napok), év:
Egyéb:
Egy jelentkezési lapon csak egy cserkész adatai tüntethetőek föl! Visszaküldési cím: Virág Zsolt Budapest 1125 Diósárok 59/b. Jelentkezési határidő: Április 5.

A kommunizmus cserkészáldozatai Baján
A MCSSZ V. kerülete irattárában lévő dokumentáció alapján ismertetjük a kerületben működő cserkészcsapatok történetéből a cserkészet 1948 évi betiltásától az 1988. évi újjászületésig tartó „katakomba” korszakban üldözött börtönbüntetésre ítélt és halálra ítélt cserkészmártírjaink történetét.
Az V/1. sz. Bajai körzetben
Werner Józsefnek, az 567. sz. Cscs. parancsnokának jelentése alapján az alábbi cserkészek szenvedtek üldöztetést Harczos Mária és Ikotity József tájékoztatása szerint:
„A bajai 501. sz. II. Rákóczi Ferenc Cserkészcsapat parancsnokát, Kosztolányi Józsefet és Harczos László cserkésztisztet és a csapat 25 tagját 1952. novemberében az ÁVH letartóztatta és a „Népköztársaság megdöntésére irányuló szervezkedés” címén népbíróság elé állították és a koncepciós perben a Vérbíróság döntése alapján
Kosztolányi József parancsnokot halálra ítélték 1953. okt. 24-én kivégezték
Harczos László cserkésztisztet halálra ítélték 1954. január 14-én kivégezték
Turáni Lajost, Gondos Kálmánt, Eőri Józsefet és Laska László halálra, majd életfogytiglanra változtatott büntetésre ítélték.
Kosztolányi Károlyt, Eichardt Sándort és Barta Lénárdot életfogytiglanra ítélték.
Czampó Miklóst, Haringás Ferencet, Csíkos Ernőt, Csíkos Lászlót, Süveges Jenőt és Papp Ivánt 15 évi fogházra ítélték.
Ikotity Józsefet és Paulai Zoltánt 13 évi fogházra ítélték.
Varga Pált 17 év, Jung Tibort, Harczos Mártát, Veidner Annát, Szász Editet, Zámbellay Biankát 10 év fogházra ítélték.
Bogner Ferencet, Harczos Istvánt 8 évre, Matz Jánost és Pap Kelement pontosan nem tudjuk, hány év fegyházra ítélték.
A bajai cserkészek eszméikért hosszú börtönbüntetést szenvedtek, parancsnokaik az életüket áldozták hazánk szabadságáért.
A túlélők 1991. aug. 24-én emlékeztek meg mártírjaikról a Budapesti Köztemető 301-es parcellájában és a Bajai Sírkertben. Harczos Márta és Ikotity József ítéletét 1990-ben semmissé nyilvánították. A Bajai Cserkészmártírok emlékét a bajai cserkészek tiszteletben tartják és emléküket megőrzik. Kerületünk mai cserkészei is tisztelettel adóznak a cserkészek mártírjai emléke előtt.
Feketű József
cst

MEGEMLÉKEZÉS A CSERKÉSZMÁRTÍRJAINK BAJAI EMLÉKTÁBLÁJÁNÁL
A kommunizmus áldozatainak emléknapján megható ünnepség zajlott le Baján a II. Béla király gimnázium előcsarnokában elhelyezett Cserkész Mártírok emléktábla előtt.
A Történelmi Vitézi Rend által megrendezett számos Vitézi Rend tag, cserkész és helyi lakos jelenlétében megtartott ünnepségen emlékeztek meg
vitéz Grammling László
vitéz Harczos László
vitéz Kosztolányi József
halálraítéléséről az 1953/54. évben.
A Himnus eléneklése után a Vitézi Rend képviselője tartott ünnepi megemlékezést, amelyben kitért a koncepciós perben lezajlott eseményekre és felolvasta a Népköztársaság nevében hozott halálos ítéletet is. Egyébként a halálos ítéletek mellett a per kapcsán 5 további Vádlottal szemben összesen 67 év fegyházbüntetés is kiszabásra került.
Az ünnepi megemlékezés Tajdina József plébános imását és könyörgését követően az emléktábla megkoszorúzásával és a Szózat eléneklésével zárult.
Kránicz Mihály
öcs. vt.

II. évfolyam 2. szám

II. évfolyam 2. szám

II. évfolyam 2. szám

II. évfolyam 2. szám

II. évfolyam 2. szám

II. évfolyam 2. szám

1. oldal

Honismereti tábor
A negyedik Kárpát-medencei honismereti tábort, az 553 sz. Szent Imre herceg cserkészcsapat felkérésére, Rozsnyó vonzáskörzetében, Pelsőctől ( Plešivec) délnyugatra, Mellétén (Meliáta) szeretnénk megrendezni
2003. június 28-tól 2003. július 6-ig.
A táborhely a Murányka (Muráň) folyócska partján van, a községhez viszonylag közel. Egy nagyon tiszta vizű forrás csörgedez a folyócska másik oldalán, amely a tábori konyha, illetve ivóvíz ellátására kitűnően alkalmas.
A táborhelyről könnyen megközelíthető számos barlang, természeti nevezetesség és történelmi műemlék. Továbbá fürdésre alkalmas a kis folyó, valamint a három km-re levő Gömörhorkán (Gemerskă Horka) van strandolási lehetőség is.
A táborban kb. 100 hazai és 150 külföldi cserkésszel számolunk. Mivel előreláthatóan torlódások lennének az egyes kirándulások (városnézés, múzeumlátogatások stb.) alkalmával, a tábort három altáborra kellene osztani, melyek felváltva vesznek részt az egyes programokon.
A tábort tíz naposra tervezzük, az első az érkezés, a tizedik a hazaindulás napja.
A keretmese a Rákóczi szabadságharcot dolgozza fel – még kidolgozás alatt van.
A tábor tervezett költségvetése:
Kiadások:
Étkezési költség 250 fő x 10 nap x 80.- Sk 200 000.- Sk
Autóbuszköltség 2820 km x 22.- Sk 62 040.- Sk
Engedélyek, víz ,és egyéb kiadások 2 960.- Sk
Összesen: 275 000.- Sk 6547.- EURO
Egy főre eső tábordíj 1100.- korona 26,19 EURO ( ~ 6.200.- Ft)
További költségként belépödíjak az egyes kirándulóhelyek helyszíneire átlagosan 70 korona alkalmanként. Összesen 12 x 70 = 840 korona (20 EURO) személyenként.( ~ 4.700.-Ft)
A belépődíjakat mindenki maga finanszírozza.
Dunaszerdahely, 2003-01-15
Vitéz László
ügyvezető elnök
Kedves Cserkésztestvérek! Küldöm a negyedik Honismereti Tábor tervét, amit - előzetes megbeszélés után, a szlovákiai Testvérszövetség állított össze, elnökük Vitéz László vezetésével.
Magyarországról, Csongrádról, bérelt autóbusszal indulunk, 28-án (szombaton) korán reggel. Tábordíj és úti-díjak: 14.800.- Ft. Ehhez mennek a belépti-díjak: 840 SK= 20 EU= kb. 4.700.-Ft. Ha sikerül támogatást szerezni, ezek a költségek csökkennek.
Mindenki igyekezzen saját csoportjának is támogatást kieszközölni!
Csongrád 2003-01-25. Dr. Vekerdy Sándor

II. évfolyam 2. szám

2003. április 1.

2. Oldal

3. Oldal

5. Oldal

6. Oldal

4. Oldal

8. Oldal